เรื่องร้องเรียน: เมื่อสักครู่ที่ร้องเรียนไปส่งรูปให้ผิดวัน แต่จะเห็นได้ว่าบ้านเลขที่ 52/23ได้นำรถในบ้านมาจอดกีดขวางช่องทางเดินรถเหมือนเดิมอีก จอดในลักษณะจอดตั้งแต่กลางคืน จอดทิ้งทั้งวัน เจตนาใช้ทางสาธารณะเป็นที่จอดรถส่วนตัว เพื่อความสะดวกของบ้านตนเอง แต่สร้างความไม่สะดวกและปลอดภัยให้กับทางบ้านดิฉัน ซ้ำยังผิดกฎหมายตามพรบ.จราจรทางบก2522 ด้วย เจ้าหน้าที่ทั้งมาตักเตือนและมาดำเนินการจับกุมหลายครั้งแล้วแต่ก็ยังนำรถส่วนตัวในบ้านมาจอดอยู่เป็นประจำ กรุณาเร่งแก้ไขปัญหาตามอำนาจหน้าที่ตามกฎหมายให้ด้วยค่ะ ร้องเรียนมาต่อเนื่องหลายครั้งและหลายปีแล้ว
การดำเนินการของเจ้าหน้าที่: เรียนท่านผู้แจ้งข้อมูล สน.พหลโยธิน รับทราบข้อมูล พร้อมจัดเจ้าหน้าที่ตำรวจตรวจสอบบริเวณดังกล่าว พบรถจอดกีดขวางการจราจรในบริเวณดังกล่าว จึงได้จับกุม 2 ราย ทั้งนี้ สน.พหลโยธิน ได้กำชับเจ้าหน้าที่ให้ตรวจสอบอย่างเข้มงวด ต่อเนื่อง หากพบการกระทำความผิดให้ดำเนินการตามอำนาจหน้าที่ต่อไป
ความเห็นของผู้แจ้ง: ขอบคุณที่ยังกวดขันและดำเนินการตามอำนาจหน้าที่ตามกฎหมายอย่างรวดเร็ว กรุณากวดขันอย่างต่อเนื่องด้วย เนื่องจากบ้านดังกล่าวนำรถส่วนตัวมาจอดในลักษณะจอดคากีดขวางช่องทางเดินรถสาธารณะแบบจอดคาไว้ทั้งวันเป็นประจำนานหลายปีแล้วค่ะ
พื้นที่: แขวงจอมพล เขตจตุจักร กรุงเทพมหานคร